
RAPORT DE SPECIALITATE
privind actualizarea preţurilor şi modificarea   Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, modificată si completata prin H.C.L. nr. 130/31.03.2017 şi H.C.L. nr.213/23.04.2019


Având în vedere Expunerea de motive nr. __________________________a Primarului Municipiului Timişoara şi Proiectul de Hotărâre privind actualizarea preţurilor şi modificarea   Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, modificată si completata prin H.C.L. nr. 130/31.03.2017 şi H.C.L. nr.213/23.04.2019

Facem următoarele precizări:


Consiliul Local al Municipiului Timişoara, prin Hotărârea nr. 209/27.05.2016  modificată prin Hotărârea nr. 130/31.03.2017, a aprobat atribuirea contractului pentru activitatea de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, către SC Drumuri Municipale Timişoara SA, în temeiul Ordonanţei Guvernului nr. 71/29.08.2002
 privind organizarea şi funcţionarea serviciilor publice de administrare a domeniului public şi privat de interes local, a Hotărârii de Guvern  nr. 955/2004 pentru aprobarea reglementărilor cadru de aplicare a Ordonanței de Urgență a Guvernului  nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare precum şi prevederile Legii nr. 51/2006 a serviciilor comunitare de utilităţi publice, cu modificările şi completările ulterioare şi a Legii nr.215/2001  privind administraţia  publică  locală, republicată şi modificată.
Prin Hotărârea nr. 209/27.05.2016  s-a aprobat: 
- Caietul de sarcini pentru delegarea de gestiune a serviciilor de curăţenie
- Regulamentul de organizare şi funcţionare a serviciilor de curăţenie pentru delegarea de gestiune
- Anexa la Regulamentul de organizare şi funcţionare a serviciilor de curăţenie cuprinzând locaţiile unde se efecuează serviciile de curăţenie precum şi numărul de personal de deservire necesar desfăşurării serviciilor
- Contractul cadru pentru delegarea de gestiune a serviciilor de curăţenie
Prin Hotărârea nr. 130/31.03.2017 s-a aprobat  modificarea Anexei la Regulamentul de organizare şi funcţionare a serviciilor de curăţenie cuprinzând locaţiile unde se efectuează serviciile de curăţenie precum şi numărul de personal de deservire necesar desfăşurării serviciilor, aprobată prin Hotărârea nr. 209/27.05.2016
  Prin Hotărărea Consiliului Local al Municipiului Timişoara nr. 93/23.02.2018- privind actualizarea preţurilor stabilite prin Hotărârea Consiliului Local al Municipiului Timişoara  nr. 58/21.02.2017  pentru serviciile de curăţenie  efectuate de operator în vederea aplicării Hotărârii Consiliului Local nr. 209/27.05.2016 modificată prin Hotărârea nr. 130/31.03.2017, privind delegarea activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, au fost actualizate preţurile contractului.
Prin Hotărărea Consiliului Local al Municipiului Timişoara nr. 213/ 23.04.2019- privind aprobarea cesiunii Contractului  nr. SC2016-18327/26.07.2016, încheiat de către Municipiul Timisoara cu Societatea Drumuri Municipale Timișoara S.A. către  Compania Locală de Termoficare COLTERM  S.A. Timişoara şi Societatea HORTICULTURA S.A. Timişoara, a fost aprobată cesionarea contractului mai sus menţionat, către:

-
 Societatea HORTICULTURA S.A. Timişoara, în calitate de delegat-cesionar, pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  

                  şi 

- Compania Locală de Termoficare COLTERM  S.A. Timişoara, în calitate de delegat-cesionar, pentru activitatea de  curăţenie a WC-urilor publice,

fiind încheiat între Municipiul Timişoara şi cele trei societăţi, Actul adiţional nr. 4 la Contractul nr. SC2016-18327/26.07.2016, păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin Hotărârea Consiliului Local nr.93/23.02.2018.


În urma încheierii actului adiţional mai sus menţionat s-a constatat că nu se poate face preluarea personalului care prestează aceste activităţi decât după actualizarea preţului contractului, deoarece prin  H.G. nr. 937/07.12.2018  s-a aprobat ca începând cu data de 01.01.2019, salariul minim brut pe ţară aflat în plată este de 2080 lei/lună, fără a include alte sporuri şi acesta nu a fost actualizat până în prezent. Deasemenea, la nivelul fiecărei societăţi există încheiate contracte colective de muncă care  stipulează acordarea unor drepturi de natură salarială. 

Astfel, luând în considerare prevederile  Art. 5 Alin.1 din Legea nr. 67/2006-  privind protecţia drepturilor salariaţilor în cazul transferului întreprinderii, al unităţii sau al unor părţi ale acestora,  prin care se stabileşte că: ” Drepturile şi obligaţiile cedentului, care decurg din contractele individuale de muncă şi din contractul colectiv de muncă aplicabil, existente la data transferului, vor fi transferate integral cesionarului. „

Ca urmare a celor arătate mai sus, s-a discutat cu reprezentanţii celor 3 societăţi, respectiv: Societatea Drumuri Municipale Timișoara S.A.,  Compania Locală de Termoficare COLTERM  S.A. Timişoara şi Societatea HORTICULTURA S.A. Timişoara, şi aceştia au depus solicitări de modificare a preţului contractului, în funcţie de prevederile H.G. nr. 937/07.12.2018 şi în conformitate cu Contractul colectiv de muncă al fiecărei instituţii şi Legea nr.142/1998 –privind acordarea tichetelor de masă, depunând şi oferta financiară actualizată.

Astfel,

· Societatea Drumuri Municipale Timișoara S.A.,  a depus oferta financiară cu numărul CT2019-002335/16.05.2019, 
· Societatea HORTICULTURA S.A. Timişoara, a depus oferta financiară cu numărul CT2019-002421/17.05.2019, 
· Compania Locală de Termoficare COLTERM  S.A. Timişoara, a depus oferta financiară cu numărul CT2019-002421/17.05.2019.

Deasemenea a fost reanalizat orarul de funcţionare al WC-urilor publice, luând în considerare solicitarile cetăţenilor prin care s-a solicitat prelungirea orarului de functionare a WC-urilor publice, precum şi faptul că sunt in curs de finalizare lucrări de reparatii in vederea repunerii in functiune a obiectivului „WC-public Piata Victoriei”, precum şi schimbarile climatice care au dus la temperaturi mult mai ridicate in perioada de toamnă-primăvara, s-a impus revizuirea programului de funcţionare a WC-urilor publice şi extinderea acestuia pe timpul zilei, precum şi scurtarea perioadei de iarnă respectiv la lunile noiembrie , decembrie, ianuarie. 

Ca urmare a acelor arătate mai  sus, am discutat cu reprezentanţii societăţii S.C. Drumuri Municipale S.A. şi Compania Locală de Termoficare COLTERM  S.A. Timişoara  şi astfel prin ofertele financiare cu numerele de mai sus s-au înaintat ofertele  financiare cuprinzând numărul maxim de personal de deservire necesar desfăşurării serviciilor efectuate   în baza Contractului de prestări servicii  nr.1 înregistrat la Primăria Municipiului Timişoara cu numărul SC2016-18327/26.07.2016, modificat şi completat prin acte adiţionale  precum şi costurile aferente. Astfel numărul persoanelor care vor deserve activitatea de curătenie la WC-urile publice se va suplimenta la numărul maxim de 36 de angajati si se vor introduce noile locaţii  WC-public Piata Victoriei si Centrul Stomatologic pentru elevi- Piata Sfantul Gheorghe nr.4 , modificându-se în mod corespunzător Anexa la Regulamentul de serviciu care face parte inegrantă din contract.  
Ţinând cont de cele mai sus prezentate apreciem că proiectul de hotărâre privind actualizarea preţurilor şi modificarea   Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, modificată si completata prin H.C.L. nr. 130/31.03.2017 şi H.C.L. nr.213/23.04.2019 pentru serviciile de curăţenie  efectuate   în baza Contractului de prestări servicii  nr.1 înregistrat la Primăria Municipiului Timişoara cu numărul SC2016-18327/26.07.2016- completat şi modificat prin acte adiţionale, atribuit către SC Drumuri Municipale Timişoara SA şi cesionat către Societatea HORTICULTURA S.A. Timişoara, în calitate de delegat-cesionar, pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi  Compania Locală de Termoficare COLTERM  S.A. Timişoara, în calitate de delegat-cesionar, pentru activitatea de  curăţenie a WC-urilor publice, în temeiul Hotărârii de Guvern  nr. 955/2004 pentru aprobarea reglementărilor cadru de aplicare a Ordonanței de Urgență a Guvernului  nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare precum şi prevederile Legii nr. 51/2006 a serviciilor comunitare de utilităţi publice, cu modificările şi completările ulterioare şi a Legii nr.215/2001  privind administraţia  publică  locală, republicată şi modificată, întruneşte condiţiile pentru a fi supus dezbaterii Consiliului Local al Municipiului Timişoara.

